**PROGRAMUL NAȚIONAL 2021-2027 AZIL MIGRAȚIE ȘI INTEGRARE**

**GHIDUL SPECIFIC aferent apelului de proiecte**

Cod: AM11C

***Asistență medica******lă și psihologică pentru solicitanții de azil;***

Autoritatea de program responsabilă de organizarea apelului:

Organismul Intermediar FAMI, Inspectoratul General pentru Imigrări din Ministerul Afacerilor Interne (AM)

|  |  |  |
| --- | --- | --- |
| Versiune ghid | Data aprobării ghidului | Modificări fața de versiunea anterioară |
| 1.0 | 16.02.2024 | versiunea inițială, aprobată de șeful OI prin decizia nr. 2/16.02.2024 |
| 2.0 | 23.02.2024 | Modificarea valorii costului total eligibil maxim |
|  |  |  |

# Cuprins

[SUMAR](#_Toc145936601)

[A. Preambul, aspecte generale](#_Toc145936602)

[B. Programul național, context](#_Toc145936603)

[C. Obiectiv, intervenții, acțiuni eligibile, impact așteptat](#_Toc145936604)

[D. Indicatori de realizare și de rezultat, grup țintă](#_Toc145936605)

[E. Bugetul disponibil, rate de cofinanțare](#_Toc145936606)

[F. Tipul apelului, calendar și termene](#_Toc145936607)

[G. Beneficiari eligibili](#_Toc145936608)

[H. Reguli specifice apelului](#_Toc145936609)

[I. Eligibilitate, admisibilitate și documente](#_Toc145936610)

[J. Evaluarea, selecția, criteriile de evaluare](#_Toc145936611)

[K. Revizuirea ghidului specific](#_Toc145936612)

[L. Cum se depune o cerere de finanțare](#_Toc145936613)

[M. Ajutor, întrebări](#_Toc145936614)

[N. Important !](#_Toc145936615)

[Anexa 1 Cererea de finanțare – model](#_Toc145936616)

[Anexa 2 Grila de evaluare - Criterii de admisibilitate și criterii de calitate](#_Toc145936617)

# SUMAR

|  |  |
| --- | --- |
| Cod (id) apel | AM11C |
| Fondul | FAMI Fondul pentru Azil, Migrație și Integrare |
| Programul național (nr. CCI) | Programul național 2021-2027 Azil, Migrație și Integrare 2021RO65AMPR001 |
| Obiectivul specific | OS1 SECA |
| Măsura de intervenție PN | OS1.1 Aplicarea uniformă a acquis-ului Uniunii și a priorităților legate de sistemul european comun de azil |
| Bugetul disponibil alocat apelului (FEN) și moneda apelului | 4.750.000 lei |
| Curs InforEuro aplicabil | 4,9768 lei (curs euro luna februarie) |
| Rata(e) de cofinanțare (CFN) | 98% |
| Tip apel | Apel deschis cu depunere la termen |
| Data lansării apelului | 19.02.2024 |
| Termen limită (data și ora) pentru transmiterea cererilor de finanțare | 19.03.2024 (ora 16.00) |
| Beneficiari eligibili – sinteză *detalii în* G. Beneficiari eligibili | Entitati publice/private |
| Principalele reguli specifice apelului *detalii H Reguli specif ce* | Cost total eligibil maxim/operațiune – 6.333.333 lei  Pragul minim de calitate total = 70 puncte |

# A. Preambul, aspecte generale

1. Prezentul ghid specific este adresat solicitanților care doresc să obțină finanțare nerambursabilă pentru proiecte în cadrul **Programului Național 2021-2027 Azil, Migrație și Integrare**
2. Apelul de proiecte este lansat în conformitate cu Calendarul lansării apelurilor de proiecte versiunea 1.2 aprobat de către Comitetul Director la data de 30.01.2024 și este organizat de Organismul Intermediar FAMI (OI), Inspectoratul General pentru Imigrări (IGI) din Ministerul Afacerilor Interne (MAI).
3. Înainte de completarea cererii de finanțare, este **foarte important** să vă asigurați că ați parcurs toate informațiile prezentate în **Ghidul general aferent Programelor naționale 2021-2027 Afaceri Interne** și în **prezentul Ghid specific**, inclusiv toate cerințele și modele din anexele acestora, și să vă asigurați că ați înțeles toate aspectele legate de specificul acțiunilor și intervențiilor care se pot califica pentru finanțare nerambursabilă.
4. Cadrul legal specific programului național este stabilit prin:

* Regulamentul (UE) 2021/1147 de instituire a Fondului Azil, Migrație și Integrare, denumit în continuare Regulament specific,
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, denumit în continuare RDC,
* Hotărârea Guvernului nr. 936/2020 pentru aprobarea cadrului general necesar în vederea implicării autorităților și instituțiilor din România în procesul de programare și negociere a fondurilor externe nerambursabile aferente perioadei de programare 2021-2027 și a cadrului instituțional de coordonare, gestionare și control al acestor fonduri,
* Hotărârea nr. 868/2022 privind stabilirea sistemului de management și control în vederea gestionării programelor naționale Afaceri interne pentru perioada 2021-2027,
* Ordonanța de urgență nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027,
* Hotărârea nr. 463/2023 pentru aprobarea Normelor metodologice de aplicare a Ordonanței de urgență a Guvernului nr. 96/2022 privind gestionarea financiară a fondurilor europene dedicate Afacerilor interne alocate României pentru perioada de programare 2021-2027,
* Ordinul nr. 120/2022 pentru stabilirea componenței și atribuțiilor Comitetului de monitorizare și Comitetului director pentru programele naționale Afaceri interne 2021-2027
* Ordinul nr. 107/2023 pentru aprobarea regulilor de eligibilitate și de utilizare aferente fondurilor europene dedicate Afacerilor interne pentru perioada 2021-2027
* Ordinul nr. 82/2023 privind aprobarea Procedurii aplicabile beneficiarilor privați pentru atribuirea contractelor de furnizare, de servicii sau lucrări finanțate din fonduri europene dedicate afacerilor interne 2021-2027
* LEGE nr. 122 din 4 mai 2006 privind azilul în România, cu modificările și completările ulterioare
* HG nr. 1.251 din 13 septembrie 2006 pentru aprobarea Normelor metodologice de aplicare a Legii nr. 122/2006 privind azilul în Români;
* Directiva 2013/33/UE a Parlamentului European şi a Consiliului din 26 iunie 2013 de stabilire a standardelor pentru primirea solicitanţilor de protecţie internaţională (denumită în continuare Directiva privind recepţia);

1. Prezentul ghid specific stabilește următoarele:
   * Contextul lansării apelului de proiecte
   * Obiectiv, intervenții, acțiuni eligibile, impact așteptat
   * Indicatori, grup țintă
   * Bugetul disponibil, rate de cofinanțare, tipul apelului de proiecte, calendar și termene
   * Beneficiari eligibili, reguli specifice apelului
   * Eligibilitate, admisibilitate și documente
   * Evaluarea și selecția proiectelor, criteriile de evaluare
   * Revizuirea ghidului specific, recomandări importante
   * Cum se solicită finanțare, modelul cererii de finanțare
   * Criteriile de evaluare generale și specifice, admisibilitate și calitate.
2. Prevederile prezentului ghid se completează cu regulile generale stabilite prin **Ghidul general aferent Programelor Naționale 2021-2027 Afaceri Interne**, care cuprinde reguli, cerințe și precizări generale care trebuie respectate de aplicant (beneficiar și cobeneficiari, după caz), pentru accesarea finanțării și ulterior, pentru implementarea proiectului. Ghidul general cuprinde definiții și precizări, precum și responsabilități, obligații și drepturi ale aplicantului (beneficiarului și cobeneficiarilor, după caz) în principal privind:

* comunicarea electronică și calcularea termenelor
* reguli și recomandări pentru aplicanți
* ghidul de eligibilitate
* ghidul de comunicare și vizibilitate
* implementarea proiectului, condiții generale referitoare la: pista de audit, evidența contabilă, conflictul de interese, măsuri antifraudă, drepturi fundamentale, protecția datelor personale, confidențialitatea, protecția informațiilor sensibile, dreptul de proprietate, dreptul de utilizare, raportări continue și periodice, cereri de plată, mecanismul prefinanțării, mecanismul rambursării, plăți în cadrul proiectelor în parteneriat, controale de gestiune, monitorizarea, audit și evaluare, sustenabilitate rezultatelor, cedarea drepturilor, nereguli, suspendarea plăților, corecții financiare, restituirea sumelor neutilizate / plătite excedentar, modificări la contractul/decizia de finanțare, comunicări, încetarea contractului/deciziei de finanțare, forța majoră, contestații, litigii, contract/decizie de finanțare – model, raport de progres al proiectului, cererea de plată – model, notificare de modificare contract/decizie de finanțare – model.

# B. Programul național, context

1. **Fondul Azil, Migrație și Integrare** a fost instituit la nivel european pentru a finanța operațiuni care să contribuie la obiectivul de politică:

|  |
| --- |
| Contribuția la gestionarea eficace a fluxurilor migratorii și la punerea în aplicare, consolidarea și dezvoltarea politicii comune în domeniul azilului și a politicii comune în domeniul imigrației, în conformitate cu acquis-ul relevant al Uniunii și cu respectarea deplină a obligațiilor internaționale ale Uniunii și ale statelor membre care decurg din instrumente internaționale la care sunt parte. |

1. Prioritățile naționale care vor fi abordate de România în perioada de finanțare 2021-2027 sunt stabilite prin **Programul național** 2021-2027 Azil, Migrație și Integrare, aprobat de Comisia Europeană.
2. Versiunea programului național în vigoare la data lansării apelului este **2.0** și este publicată pe siteul AM[[1]](#footnote-2) - .
3. În domeniul de intervenție al acestui apel, Programul Național cuprinde, în special:

* **acordarea de asistență grupului țintă pe întreaga perioadă a procedurii de azil.**

Cu ajutorul FAMI2021, RO va susține în continuare ajutor material, asistență și servicii specializate pentru grupul țintă identificat (solicitanți de azil/protecție temporară), în special asistență materială, medicală și socială, instruire/cursuri în limba română, de orientare culturală, activități educaționale, culturale și recreaționale, sprijin pentru facilitarea accesului la piața muncii, precum și la sistemul național de educație, îngrijire medicală, inclusiv intervenție psihologică de consiliere sau de psihoterapie în criză sau traumă, traduceri, transport în funcție de nevoi, reprezentare pe parcursul procedurii de determinare a responsabilității, precum și asistență pentru beneficiarii de protecție internațională a căror situație este reanalizată și/sau în cazuri de reunificarea familiei;

1. La nivel national, obiectivele prezentului apel răspund, Strategiei Nationale privind Imigratia contine ca obiectiv specific B.3 - Asigurarea condiţiilor de recepţie şi asistenţă pentru solicitanţii de azil*.*

Astfel, in atingerea acestui obiectiv este urmarită asigurarea unui standard de viaţă adecvat stabilit la nivel european asigurat solicitanţilor de azil prin direcţii de acţiune specifice ca:

Dezvoltarea şi implementarea unor mecanisme de evaluare şi asigurare a standardelor de calitate a condiţiilor de recepţie;

– Asigurarea condiţiilor de recepţie prin resursele necesare de la buget şi prin atragerea de resurse complementare şi încheierea unor parteneriate în acest domeniu, cu reprezentanţi (O.N.G.-uri) ai societăţii civile şi cu organizaţiile internaţionale;

– Adaptarea condiţiilor de recepţie la standardele europene aplicabile;

– Îmbunătăţirea asistenţei acordate persoanelor vulnerabile şi monitorizarea acestora;

* Acordarea de servicii de cazare, ajutor financiar, **asistență medicală, asistență psihologică,** asistență socială, sesiuni de consiliere și organizarea de sesiuni de orientare culturală

1. La nivel european **Directiva 2013/33/UE a Parlamentului European şi a Consiliului din 26 iunie 2013 privind standardele pentru primirea solicitanților de protecție internațională (denumită în continuare Directiva privind recepţia),**  are obiectivul de a garanta un nivel de trai demn pentru solicitanții de azil din UE și de a asigura respectarea drepturilor omului în cazul acestora.

Directiva vizează armonizarea condițiilor de primire în toată UE. Aceste condiții cuprind:

* accesul la cazare;
* hrana, îmbrăcămintea;
* alocațiile financiare;
* un nivel de trai decent; și
* **îngrijiri medicale și psihologice**.

1. Situația statistică relevantă, înregistrată la nivelul țării este următoarea:

În perioada 01.01.2023 – 31.12.2023 a fost înregistrat un număr de 10158 cereri de azil, dintre care 8295 au fost depuse la nivelul Centrului Regional de Proceduri și Cazare pentru Solicitanții de Azil Timișoara.

Pe parcursul anului 2023 au beneficiat de cazare în Centrele Regionale de Proceduri și Cazare a Solicitanților de Azil 8105 de solicitanți de protecție internațională, **au avut nevoie de servicii medicale 9676** iar pentru 6638 au fost acordate ajutoare financiare.

C. Obiectiv, intervenții, acțiuni eligibile, impact așteptat

1. Proiectele finanțate în cadrul acestui apel de proiecte trebuie să demonstreze în mod convingător modul în care vor urmări să contribuie la următorul **obiectiv specific** din programul național:

|  |
| --- |
| OS1 - Consolidarea și dezvoltarea tuturor aspectelor sistemului european comun de azil, inclusiv a dimensiunii sale externe |

1. Scopul acestui apel de proiecte este să finanțeze proiecte care să asigure implementarea **măsurii de intervenție** din programul național, menționat în continuare:

|  |
| --- |
| OS1.1 - Aplicarea uniformă a acquis-ului Uniunii și a priorităților legate de sistemul european comun de azil |

1. Proiectele care pot fi finanțate în cadrul acestui apel de proiecte trebuie să abordeze **măsurile de implementare** stabilite prin anexa II (Măsuri de punere în aplicare) la regulamentul specific, precum și să sprijine în special **acțiunile** stabilite prin anexa III (Domeniul de aplicare al sprijinului) la regulamentul specific, menționate în continuare:

|  |
| --- |
| Anexa II.1  (a) asigurarea aplicării uniforme a acquis-ului Uniunii și a priorităților legate de sistemul european comun de azil;  Anexa III.1  (f)serviciile de asistență și sprijin furnizate într-un mod care ține seama de dimensiunea de gen și care corespund statutului și nevoilor persoanelor în cauză, în special ale persoanelor vulnerabile; |

1. Proiectele finanțate trebuie să se încadreze în unul dintre **tipurile de intervenții** stabilite în tabelele din Anexa VI la Regulamentul specific, menționate mai jos. Un proiect trebuie încadrat într-un singur tip (cod) din fiecare tabel din Anexa VI. În situația în care proiectul s-ar încadra în două sau mai multe tipuri (coduri) de intervenție, atunci proiectul va fi asociat tipului (codului) de intervenție majoritar, având în vedere costul total eligibil aferent fiecărui tip (cod) de intervenție.

|  |
| --- |
| Domeniul de intervenție - Tabel 1  002 - Proceduri de azil  003 – Punerea în aplicare a acquis-ului Uniunii  Tipul de acțiune - Tabel 2  011 Furnizarea de asistență și servicii de sprijin pentru resortisanții țărilor terțe  Dimensiunea de implementare - Tabel 3  001 Acțiuni care intră sub incidența articolului 15 alineatul (1)  Dimensiunea specifică - Tabel 4  003 niciuna dintre variantele de mai sus |

1. Impactul preconizat generat de implementarea unui proiect trebuie să fie relevant pentru domeniul apelului de proiecte, respectiv în cererea de finanțare trebuie să se prezinte cum va contribui proiectul la îmbunătăţirea condiţiilor de primire şi asistenţă pentru solicitanţii de azil din România prin contribuţie la asigurarea nevoilor de bază în materie de sănătate fizică şi psihică a acestora.

Legea nr. 122/2006 privind azilul în România, cu modificările și completările ulterioare, prevede la art. 17 alin. (1) lit. j) dreptul de a beneficia, la cerere, de asistenţa necesară pentru întreţinere, în situaţia în care nu dispune de mijloacele materiale necesare, sumele acordate pentru hrana, cazare şi alte cheltuieli fiind stabilite prin hotărâre a Guvernului şi asigurate de la bugetul de stat, prin bugetul Ministerului Administraţiei şi Internelor;k) dreptul de a fi cazat în centrele de primire şi cazare, aflate în subordinea Inspectoratului General pentru Imigrări, până la încetarea dreptului de a rămâne pe teritoriul României, pentru solicitantul de azil care nu dispune de mijloacele materiale necesare pentru întreţinere;l) dreptul solicitanţilor de azil cu nevoi speciale de a beneficia de adaptarea condiţiilor de cazare şi asistenţa în centrele de cazare;m) dreptul de a primi gratuit asistenţa medicală primara şi spitaliceasca de urgenta, precum şi asistenţa medicală şi tratament gratuit în cazurile de boli acute sau cronice care îi pun viaţa în pericol iminent; n) dreptul solicitanţilor de azil cu nevoi speciale de a primi asistenţa medicală adecvată;

În acest context, proiectul finanțat în cadrul acestui apel va asigura consiliere şi informare cu privire la aspecte ce vizează normele de igienă şi sănătate publică în colectivitate, îngrijire medicală, inclusiv intervenție psihologică de consiliere sau de psihoterapie în criză sau traumă, traduceri, transport în funcție de nevoi, precum și decontarea medicamentelor, investigaţiilor medicale şi tratamentelor. De asemenea va asigura consiliere şi asistenţă psihologică de specialitate

1. Principalele rezultate ale proiectelor finanțate trebuie să includă:

|  |  |
| --- | --- |
| **Rezultat** | **Valoare preconizată** |
| numărul de solicitanți de protecție internațională care beneficiază de informare şi consiliere cu privire la sistemul de asistenţa medicală din Romania, drepturile și obligaţiile pe această linie, normele de igienă şi sănătate publică si cu caracter general | Minim 5000 |
| numărul de solicitanți de protecție internațională care beneficiază în momentul cazării în Centrele Regionale IGI de teste şi analize medicale | Minim 2000 |
| numărul de solicitanți de protecție internațională beneficiază de consultaţii, investigaţii, analize şi tratamente medicale. | Minim 2000 |
| numărul de solicitanți de protecție internațională care beneficiază de decontarea dispozitivelor medicale | Minim 50 |
| numărul de solicitanți de protecție internațională care beneficiază de consiliere şi asistenţa psihologică de specialitate | Minim 200 |
| numărul de solicitanți de protecție internațională care beneficiază de transport la facilități medicale | Minim 50 |

1. **Cerințe minime solicitate beneficiarul în vederea îndeplinirii obiectivelor și rezultatelor stabilite în cadrul acțiunii:**

Activităţile se vor desfăşura în fiecare din centrele regionale IGI, în timpul programului de lucru sau la solicitarea expresă a conducerii centrelor regionale IGI.

În cadrul proiectului, grupul ţintă va beneficia de:

- informare cu privire la sistemul de asistenţa medicală din Romania, drepturi şi obligaţii în momentul cazării în centrele regionale, informarea fiind continuată pe tot parcursul implementării proiectului în funcție de nevoile individuale;

- sesiuni săptămânale de consiliere şi informare cu privire la aspecte ce vizează normele de igienă şi sănătate publică în colectivitate, în incinta centrelor regionale precum și norme de igiena cu caracter general; de asemenea vor fi realizate informări cu privire la regulile de igiena pentru prevenirea răspândirii bolilor transmisibile în contextul epidemiei actuale sau a unor situații similare;

- efectuarea de teste şi analize medicale în momentul cazării în centrele regionale IGI, la solicitarea conducerii acestor structuri / personalului medical, după cum urmează:

 screening pentru boli infectocontagioase-depistare imunologica preliminara (kituri HVB, HVC, HIV, sifilis ), teste de confirmare pentru cei pozitivi;

 Ag HBs;

 Ac anti HVC;

 Ac anti HIV-pentru SA cu varsta peste 15 ani si la cei sub 15 ani daca prezinta suspiciune clinica/factori de risc;

 VDRL ( sifilis ) -pentru SA cu varsta peste 15 ani si la cei sub 15 ani daca prezinta suspiciune clinica/factori de risc;

 Radiografie pulmonara pentru toti SA cu varsta peste 15 ani si la cei sub 15 ani, daca exista suspiciune clinica de TBC pulmonar sau alte boli infectioase pulmonare;

 Dozare Quantiferon (screening TBC) pentru copiii cu varsta 2-14 ani si femeile insarcinate se va face în cazul suspiciunii clinice de TBC activ și în cazul în care sunt contacți ai pacienților cu forme contagioase de TBC.;

 Hemoleucograma;

 VSH;

 Glicemie;

 TGO;

 TGP;

 Uree;

 Creatinina;

 Ex. sumar de urina

- decontarea investigațiilor și tratamentelor stomatologice de urgență;

- imunizarea copiilor conform schemei naționale de vaccinare obligatorie (în funcție de vârstă și antecedentele vaccinale dovedite prin documente medicale);

- decontarea medicamentelor, investigaţiilor medicale şi tratamentelor efectuate, la solicitarea conducerii centrelor regionale IGI / personal medical al centrelor regionale IGI sau a medicilor contractați;

- decontarea dispozitivelor medicale destinate recuperării (proteze, orteze, cârje, fotolii rulante, aparate auditive etc.) pe bază de recomandare medicală;

- asigurarea asistenței psihologice recuperatorie - consiliere și psihoterapie, de către specialiști acreditați în acest sens, atunci când situația o impune, la recomandarea specialiștilor (medici și/sau psihologi de unitate)

- consiliere şi asistenţă psihologică de specialitate în centrele regionale IGI, prin specialişti psihologi prezenţi zilnic la program (acolo unde nu există specialiști IGI – CRPCSA Galați, CRPCSA Rădăuți și CRPCSA București) şi amenajarea /dotarea spaţiilor puse la dispoziţie de IGI pentru aceste activităţi (mobilier adecvat, instalație de climatizare, stație de lucru fixă/mobilă dotate cu program software pentru stocarea/prelucrarea/editarea datelor specifice și care să permită instalarea Platformei de evaluare CAS++ achizitionate la nivelul IGI și imprimantă); se va colabora permanent cu psihologii IGI și ii vor informa asupra cazurilor asistate astfel încât să nu se dubleze activitatea. Beneficiarul va amenaja/dota spaţiile puse la dispoziţie de IGI pentru activităţile prevăzute în proiect și va menține curățenia acestora prin personalul propriu.

- consultaţii săptămânale medicale (medicină generală) pentru adulţi şi copii în centrele IGI conform unei metodologii agreate ulterior cu fiecare Centru regional IGI; se va lua în calcul ca acolo unde nu există medici încadrați în centrele IGI, consultațiile să fie asigurate de cel puțin 3 ori pe săptămână. De asemenea personalul angajat prin proiect va asigura și screeningul medical inițial la cazarea în centru acolo unde nu există personal IGI specializat (medic) – CRPCSA Timișoara, CRPCSA Galați, CRPCSA Giurgiu și CRPCSA Rădăuți;

- în scopul prevenirii situațiilor de urgență, pentru cazurile care prezintă un în risc medical se va asigura prin proiect decontarea investigațiilor și tratamentelor medicale recomandate de către personalul medical sau contractual al IGI;

- asigurarea permanentă a colaborării între personalul medical IGI și cel al beneficiarului proiectului astfel încât, serviciile medicale să nu fie dublate de specialiștii celor două entități;

- transport la facilitățile medicale.

De asemenea, proiectul va asigura:

- cooperarea cu IGI în cadrul mecanismului de identificare timpurie a persoanelor vulnerabile după o metodologie agreată de IGI şi înştiinţarea personalului specializat IGI (personalul cu atribuții pe linie de integrare și asistență, personalul medical, psihologi), de îndată asupra oricărei persoane identificate ca făcând parte din această categorie;

- proiectul va asigura raportarea privind cazurile individuale, după un model pus la dispoziţie de IGI sau agreat de comun acord la propunerea beneficiarului, în termen de cel mult trei zile lucrătoare de la solicitarea IGI.

- cooperarea cu instituţiile statului în vederea acordării de asistenţă specializată în funcţie de nevoile identificate pentru cazurile vulnerabile referite de IGI şi medierea pe această linie, respectiv asistență directă (însoţire, asistenţă juridică etc.);

- organizarea de sesiuni de informare asupra drepturilor solicitanţilor de azil la nivelul fiecărui Centru Regional IGI în unităţile medicale din localitate care asigură asistenţă medicală acestei categorii de persoane;

- asigurarea asistenței psihologice recuperatorie – consiliere și psihoterapie, de către specialiști acreditați în acest sens;

- dotarea spațiilor destinate acordării asistenței psihologice de către personalul propriu al beneficiarului– consiliere, psihoterapie și pentru derularea activităților de profilaxie psihologică cu tehnica corespunzătoare (audio/video) și mobilier; Aceste spații dotate corespunzător vor putea fi folosite și de către personalul specializat al centrelor regionale IGI;

- achiziționarea baterii de teste specifice necesare în activitatea de acordare a asistenței psihologice, adaptate din punct de vedere situațional; Spațiile amenajate, stațiile de lucru cât și bateriile de teste vor putea fi utilizate și de personalul specializat al centrelor regionale IGI.

Se va asigura acelaşi tip de asistenţă pentru întreg grupul ţintă, inclusiv persoanelor vulnerabile, și în centrele de cazare a străinilor luați în custodie publică, spaţiile închise din cadrul Centrelor Regionale și centrele integrate înfiinţate în baza Ordonanţei 53/2015. Toate formele de asistenţă menţionate vor fi acordate şi minorilor care însoţesc părinţii în perioada custodiei publice în centrele de cazare ale IGI sau în centrele întegrate, în măsura în care sunt aplicabile, pe baza evaluării individuale a cerinţelor acestora.

Se vor lua măsuri pentru ca personalul care desfășoară activități în cadrul centrelor IGI să fie usor identificat, cu respectarea prevederilor Ghidului de Comunicare și Vizibilitate.

**D. Indicatori de realizare și de rezultat, grup țintă**

1. Având în vedere cadrul de performanță aferent programului național, proiectele finanțate trebuie să contribuie la atingerea valorilor țintă și obiectivelor de etapă aferente indicatorilor comuni de program (de realizare și de rezultat) stabiliți prin Programul Național, ținând cont de definițiile și precizările din **METODOLOGIA pentru stabilirea cadrului de performanță** aferent Programului național 2021-2027 Azil, Migrație și Integrare, publicată pe siteul AM[[2]](#footnote-3).
2. **Proiectele propuse trebuie să contribuie la realizarea indicatorilor comuni de program** (valorilor țintă stabilite prin programul național), menționați în continuare:

|  |  |
| --- | --- |
| **Indicator de program (tip, cod și titlul)** | **Valoarea țintă PN** |
| Indicatori de realizare  **O.1.1 Număr de participanți care beneficiază de sprijin** | 24.000 |
| O.1.1.2 din care numărul participanților care beneficiază de alt tip de sprijin, inclusiv de informare și asistență prin intermediul procedurilor de azil | 2.000 |
| O.1.1.3 din care numărul de participanți vulnerabili cărora li s-a acordat asistență | 3.500 |
| Indicatori de rezultat | N/A |

1. Complementar indicatorilor comuni de program, performanța proiectelor propuse va fi monitorizată și pe baza următorilor indicatori specifici de program:

|  |
| --- |
| N/A |

1. Proiectele finanțate trebuie să vizeze unul sau mai multe dintre următoarele **grupuri-țintă principale / categorii de participanți** (persoane care beneficiază direct de un proiect, fără a fi responsabile cu inițierea sau cu inițierea și implementarea proiectului):

|  |
| --- |
| * Solicitanți protecție internațională din România |

# E. Bugetul disponibil, rate de cofinanțare

1. Bugetul disponibil alocat (FEN) și moneda apelului:

|  |
| --- |
| 4.750.000 lei |

1. Rata/ratele de cofinanțare(rata CFN), respectiv rata dintre contribuția financiară nerambursabilă (CFN), care este formată din finanțarea europeană nerambursabilă (FEN) și finanțarea națională nerambursabilă (FNN), și costul total eligibil, este/sunt:

|  |  |
| --- | --- |
| **%CFN** | **Detaliere pe surse, condiții** |
| **98%** | Rata de cofinanțare standard din care, rata FEN: 75% și rata FNN: 23% |

1. În funcție de cererile de finanțare primite și de rezultatele evaluării, Organismul Intermediar poate decide să nu acorde toate fondurile disponibile aferente bugetului apelului.
2. Proiectele care au atins pragul de calitate, dar care sunt necalificate pentru finanțare din cauza bugetului insuficient, vor fi trecute pe o **Listă de rezervă**: DA

# F. Tipul apelului, calendar și termene

|  |  |
| --- | --- |
| 1. Tipul apelului de proiecte | *Apel deschis cu depunere la termen* |
| 1. Data lansării apelului de proiecte | 19.02.2024 |
| 1. Termen limită (data și ora) pentru transmiterea cererii de finanțare | 19.03.2024 (ora 16.00) |
| 1. Evaluare și selecția cererilor de finanțare (orientativ) | 20.05.2024 |
| 1. Comunicarea rezultatelor evaluării și selecției (orientativ) | 27.05.2024 |
| 1. Semnarea contractului/decizie de finanțare (orientativ) | 27.06.2024 |

# G. Beneficiari eligibili

1. Entitățile (beneficiar și cobeneficiari, după caz) eligibile pentru finanțare sunt:

|  |
| --- |
| Instituții publice din România, asociații/fundații cu personalitate juridică constituite în România, instituții de învățământ/ cercetare autorizate în România sau organizații internaționale, cu respectarea literelor b), c) și d) ale articolului 1 din OMAI 107/20 iulie 2023 privind regulile de eligibilitate și de implementare aferente fondurilor europene dedicate Afacerilor Interne 2021-2027. |

1. Sunt eligibile pentru finanțare și entitățile stabilite în alt stat membru al Uniunii Europene sau într-un stat terț, numai în calitate de cobeneficiar, în parteneriat cu o entitate care este beneficiar eligibil conform pct. 1.
2. Eligibilitatea beneficiarului și cobeneficiarilor, după caz, precum și capacitatea operațională și financiară, trebuie demonstrată conform precizărilor și documentelor suport menționate în modelul cererii de finanțare/ghidul specific. Va fi verificată de către OI în baza următoarelor documente:

* Copia ultimul bilanţ depus, împreună cu anexele;
* Hotărârea judecătorească de înfiinţare, definitivă şi irevocabilă, care să ateste personalitatea juridică a organizaţiei;
* ~~Î~~nregistrările efectuate în registrul național al ONG (link mj) din care să rezulte că nu face obiectul unei proceduri de dizolvare sau de lichidare ori că se află în stare de dizolvare sau de lichidare, în conformitate cu prevederile OUG nr.26/2000;
* Unde este cazul, partener(i), autorităţi / instituţii publice locale/naţionale care au fost înfiinţaţi şi funcţionează în baza unor acte normative care sunt publicate în Monitorul Oficial, Partea I, o referire detaliată la documentele respective va fi suficientă (numele actului normativ, numărul şi data acestuia, indicarea articolului(lelor) şi paragrafului(elor) relevante, precum şi numărul şi data Monitorului Oficial);
* Pentru solicitanţi şi, unde este cazul, partener(i), care sunt organizaţii internaţionale: documentele de recunoaştere a funcţionării în România /o referire detaliată la actele normative care atestă acest lucru şi sunt publicate în Monitorul Oficial, Partea I (numele actului normativ, numărul şi data acestuia, indicarea articolului(lelor) şi paragrafului(elor) relevante, precum şi numărul şi data Monitorului Oficial);
* Certificat de Înregistrare Fiscală;
* Cazier fiscal[[3]](#footnote-4), eliberat de administraţia financiară;
* Certificat de atestare fiscală, eliberat de administraţia financiară
* Pentru solicitanți și, unde este cazul, parteneri stabiliți în alte state membre UE, documente de natura celor menționate, în conformitate cu legislația internă a statului în care își au sediul, însoțite de traducerea legalizată a acestora în limba română.

Tododată, în vederea verificării capacității operaționale și financiare, beneficiarul va anexa[[4]](#footnote-5) cerererii de finanțare, următoarele documente:

* Copia celui mai recent raport anual de activitate[[5]](#footnote-6)
* Cel mai recent statut autentificat al organizaţiei şi Certificatul de înscriere în Registrul Asociaţiilor şi Fundaţiilor (unde este cazul, în conformitate cu legislaţia în vigoare)
* Certificat privind datoriile la impozite şi taxe locale, din care să reiasă că solicitantul nu are datorii la bugetul local
* Formularul de identificare financiară
* Centralizator privind salarizarea practicată de solicitant și parteneri (după caz) pentru funcțiile propuse în echipa, inclusiv state de plată pe ultimele 12 luni

De asemenea, în vederea verificării conformității cererii de finanțare cu cerințele tehnice prevăzute în ghidul specific, solicitanții vor anexa un document care va cuprinde descrierea detaliată a activităților proiectului, precum si metodologia proiectului.

# H. Reguli specifice apelului

1. Termenul limită pentru implementarea proiectului, respectiv perioada de eligibilitate:

|  |
| --- |
| **Maximum 24 de luni** de la semnarea contractului/decizie de finanțare.  Perioada de eligibilitate se poate prelungi cu maximum 50% din perioada de eligibilitate  Inițială, numai în cazuri temeinic justificate. |

1. Punctajul minim necesar care trebuie obținut pentru calificarea proiectului la finanțare, în etapa de evaluare calitativă, respectiv **pragul de calitate**:

|  |  |  |  |
| --- | --- | --- | --- |
| **Cod** | **Secțiuni / criterii de evaluare calitativă** | **Pragul (minim) de calitate** | **Punctaj total maxim** |
| Praguri de calitate pe secțiuni | | | |
| A | **Relevanță și coerență** - măsura în care proiectul propus contribuie la realizarea obiectivelor din documentele strategice relevante și la soluționarea nevoilor specifice ale grupului țintă | 20 | 40 |
| B | **Eficiență și eficacitate** - măsura în care rezultatele preconizate contribuie la atingerea obiectivelor propuse, prin utilizarea optimă a resurselor financiare în termeni de rezonabilitate a costurilor, fundamentarea bugetului, respectarea plafoanelor prevăzute | 20 | 40 |
| C | **Impact și sustenabilitate** - măsura în care cererea de finanțare va genera efecte semnificative, potențial transformatoare, și va asigura continuarea valorificării rezultatelor obținute după încetarea sursei de finanțare | 10 | 20 |
| **Prag de calitate total, punctaj total** | | **70** | **100** |
| Praguri de calitate pe criterii | | n/a | n/a |

1. Proiecte propuse care obțin un punctaj mai mare sau egal decât pragul de calitate pe secțiune/secțiuni/criteriu/criterii și mai mare sau egal decât pragul de calitate total, menționate la pct. 2, se pot califica pentru finanțare, în limitele bugetului disponibil pentru apel. Celelalte propuneri vor fi respinse.
2. Costul total eligibil (TCE) minim pe proiect.

|  |
| --- |
| N/A |

1. Costul total eligibil (TCE) maxim pe proiect.

|  |
| --- |
| 6.333.333 lei |

1. Modalitatea(ățile) de finanțare a costurilor:

|  |
| --- |
| RECO real\_cost  REAM real-amortizare  RENA real-în\_natură  SCCU SCO-cost\_unitar  SCSF SCO-sume forfetare  SCRF SCO-rată forfetară  SC20 SCO-PE rata 20%CD  SC40 SCO-CD rată 40%PER  SCBU SCO-buget  SC15 IND rata 15%PER |

1. Reguli specifice de eligibilitate:

|  |
| --- |
| N/A |

1. Alte reguli, limitări, plafoane specifice apelului

|  |
| --- |
| N/A |

1. Particularități generale

|  |  |  |
| --- | --- | --- |
| **cod** | **întrebare** | **răspuns** |
| AJU | Apelul poate include ajutoare de stat sau ajutoare de minimis? | NU |
| PPP | Apelul poate include PPP parteneriat public privat? | NU |
| IFN | Apelul poate include sprijin sub forma de instrumente financiare? | NU |
| TVA | Apelul poate include proiecte cu un cost total (inclusiv TVA) mai mare de 5 milioane EUR ? | NU |
| C94 | Apelul poate include proiecte care intră sub incidența art. 94 RDC - cost simplificat anexă PN ? | NU |
| C95 | Apelul poate include proiecte care intră sub incidența art. 95 RDC - cost simplificat anexă PN? | NU |
| OIS | Apelul poate include operațiuni de importanță strategică, cf. art.2(5) + art.22(3) RDC? | NU |

# I. Eligibilitate, admisibilitate și documente

1. Regulile generale de eligibilitate și de admisibilitate sunt prevăzute în Ghidul general aferent Programelor Naționale 2021-2027 Afaceri Interne, publicat pe siteul AM pe pagina dedicată: https://fed.mai.gov.ro/fed-2021-2027/ghidul-general/.

2. Regulile specifice de eligibilitate și de admisibilitate sunt prevăzute în secțiunea H. Reguli specifice apelului a prezentului ghid.

3. Pentru a primi finanțare, cererea de finanțare trebuie completată conform modelului, instrucțiunilor și precizărilor, prevăzute în anexa nr. 1 la prezentul ghid specific, având în vedere toate regulile generale/specifice menționate/prevăzute în prezentul ghid.

4. Cererea de finanțare trebuie să fie completată și să conțină toate informațiile solicitate, anexele și documentele suport, menționate în Ghidul general și în prezentul Ghid specific.

5. Anexele obligatorii la cererea de finanțare sunt menționate în secțiunea D a modelului cererii de finanțare.

# J. Evaluarea, selecția, criteriile de evaluare

1. Activitatea de verificare, evaluare și selecție a proiectului propus se efectuează, în conformitate cu **Metodologia și criteriile pentru selecția proiectelor finanțate din Programele Naționale 2021-2027 Afaceri Interne***,* aprobată de către Comitetul de Monitorizare, publicată de siteul AM[[6]](#footnote-7),
2. Activitatea de verificare, evaluare și selecție a proiectului propus se efectuează **exclusiv** în baza cererii de finanțare transmise de aplicant, care include anexele, documentele suport aferente și răspunsurile la clarificările solicitate.
3. Etapele privind verificarea, evaluarea și selecția proiectului propus se realizează de **Comisia de evaluare**, constituită la nivelul autorității de management, conform procedurii specifice aprobate la nivelul acesteia.
4. În **etapa de evaluare administrativă**, fiecare membru al comisiei de evaluare va analiza și verifica respectarea criteriilor de admisibilitate menționați în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care include:

* criteriile generale de admisibilitate, stabilite prin anexa nr. 1 la metodologia susmenționată, și
* următoarele criterii specifice de admisibilitate:

|  |
| --- |
| N/A |

1. În **etapa de evaluare calitativă**, fiecare membru al comisiei de evaluare va analiza și verifica respectarea criteriilor de evaluare menționați în **Grila de evaluare - Criterii de admisibilitate și criterii de calitate**, **anexa nr. 2 la prezentul ghid**, care include:

* criteriile generale de evaluare, stabilite prin anexa nr. 1 la metodologia susmenționată, și ponderea (importanța) fiecărui dintre criteriile de evaluare
* următoarele criterii specifice de calitate:

|  |
| --- |
| N/A |

* ponderea (importanța) fiecărui criteriu de evaluare calitativă, general și specific, după caz.

1. Selecția proiectelor, comunicarea rezultatelor evaluării și contestarea rezultatelor evaluării, după caz, precum și etapa de contractare, se vor realiza conform prevederilor din Ghidul general.

# K. Revizuirea ghidului specific

1. În situația în care pe parcursul apelului de proiecte intervin modificări de natură a afecta regulile și condițiile de finanțare stabilite prin prezentul ghid, inclusiv prelungirea termenului de depunere, prezentul ghid va fi completat/modificat, prin publicarea unei versiuni revizuite.
2. În cazul modificării legislației menționate în prezentul ghid sau cu incidență asupra acestuia, prevederile actelor normative vor prevala, fără a fi necesară modificarea ghidului specific.
3. Aspectele prevăzute în cadrul prezentului ghidul se raportează la legislația în vigoare. Modificarea prevederilor legale în vigoare poate determina organizatorul apelului să solicite documente suplimentare și/sau respectarea unor condiții suplimentare față de prevederile prezentului ghid, pentru conformarea cu modificările legislative intervenite.
4. Organismul Intermediar poate emite una sau mai multe actualizări ale prezentului ghid, cu obligația specificării în cadrul acestor modificări a condițiilor tranzitorii pentru proiectele aflate în diferite stadii ale procesului de evaluare și contractare.
5. Anularea apelului de proiecte - Pot apărea circumstanțe care să determine autoritatea de management să decidă anularea apelului de proiecte. În această situație, beneficiarii care au transmis cereri de finanțare vor fi informați și se va actualiza pagina dedicată apelului. Anulările sunt fără drept la compensație.
6. Prezentul ghid și eventualele versiuni sunt/vor fi publicate pe siteul AM [www.fed.mai.gov.ro](http://www.fed.mai.gov.ro) si [www.igi.mai.gov.ro](http://www.igi.mai.gov.ro) .

# L. Cum se depune o cerere de finanțare

1. Toate cererile de finanțare trebuie transmise **exclusiv electronic**, conform precizărilor menționate la pct. A6 din Ghidul general~~.~~ **Aplicațiile pe hârtie NU sunt acceptate**.
2. Transmiterea cererilor de finanțare este un proces în 2 pași: 1. Crearea unui cont de utilizator și 2. Completarea și depunerea cererii de finanțare.
3. Cererile de finanțare trebuie transmise până la termenul limită de depunere, respectiv data și ora menționate în secțiunea F. După acest termen, nu va mai fi posibilă transmiterea cererilor, formularul de transmitere nu va mai fi activ/funcțional.
4. Cererile de finanțare trebuie să respecte limitările privind numărul de caractere. Paragrafele/textele în exces vor fi ignorate.
5. După transmiterea cererii de finanțare, trebuie să primiți un e-mail de confirmare (cu data și ora cererii dvs.). Dacă nu primiți acest e-mail de confirmare, înseamnă că cererea de finanțare NU a fost trimisă.
6. Detalii suplimentare, ghiduri și instrucțiuni sunt publicate pe [fed.mai.gov.ro/rofed/](https://fed.mai.gov.ro/rofed/).

# M. Ajutor, întrebări

1. În măsura posibilului, încercați să identificați informațiile și răspunsurile de care aveți nevoie în documentațiile, reglementările și ghidurile disponibile public. **Accesați frecvent pagina web dedicată** apelului de proiecte (pagina unde a fost publicat prezentul ghid, anunțul privind lansarea apelului), unde vor fi publicate întrebările și răspunsurile la solicitările primite, precum și eventualele versiuni revizuite ale prezentului Ghid.
2. Organismul Intermediar poate emite clarificări/interpretări ale prevederilor ghidului, cu condiția ca acestea să nu modifice sau să completeze prevederile acestuia.
3. Pentru respectarea principiilor privind transparența și tratamentul nediscriminatoriu, toate solicitările de clarificări, interpretări și întrebări, precum și răspunsurile transmise se vor publica pe pagina dedicată apelului de pe siteul AM, în secțiunea <https://fed.mai.gov.ro/in/apeluri/apeluri-proiecte/>.
4. Solicitările de clarificări și întrebările primite mai târziu de **10 zile calendaristice înainte de termenul limită de depunere a cererilor de finanțare** NU vor primi un răspuns.
5. În interesul tratamentului egal al aplicanților, Organismul Intermediar nu poate aviza prealabil un proiect propus cu privire la eligibilitatea aplicanților (beneficiarilor sau cobeneficiarilor, după caz), a costurilor estimate sau a proiectelor/acțiunilor/activităților.
6. Întrebări tehnice despre sistemul de comunicare electronică se pot transmite pe adresa [rofed@mai.gov.ro](mailto:rofed@mai.gov.ro). Indicați clar în email codul (idul) apelului de proiecte.
7. Solicitări de clarificări și întrebări privind prevederile prezentului ghid se pot transmise la următoarea adresă de e-mail (Indicați clar în email codul (idul) apelului de proiecte):

|  |
| --- |
| [oi.fami@mai.gov.ro](mailto:sip.igi@mai.gov.ro%20%20) |

# N. IMPORTANT !

1. Nu așteptați până la finalul termenului limită de depunere.
2. Citiți cu atenție prezentul Ghid specific și Ghidul general.
3. Respectați instrucțiunile din cererea de finanțare, acordați atenție recomandărilor din ghidul general.
4. Completați cererea de finanțare ținând cont de elementele de analiză/verificare/evaluare din grila de evaluare.
5. Prin transmiterea cererii de finanțare, beneficiarul acceptă toate obligațiile și responsabilitățile din prezentul Ghid specific și din Ghidul general.
6. Un beneficiar poate transmite una sau mai multe cereri de finanțare pentru proiecte diferite. Dacă există cereri pentru proiecte similare, foarte asemănătoare, va fi acceptată și evaluată o singură cerere de finanțare, se va solicita retragerea celorlalte cereri, iar în caz de refuz se vor respinge toate aceste cereri.
7. Retragere, retransmitere – o cerere de finanțare poate fi retrasă, revizuită și retransmisă până la termenul limită de depunere.

**Anexe**

# Anexa 1 Cererea de finanțare – model

# Anexa 2 Grila de evaluare - Criterii de admisibilitate și criterii de calitate

1. https://fed.mai.gov.ro/fed-2021-2027/programele-nationale-aprobate/ [↑](#footnote-ref-2)
2. [IGI | Fondul pentru Azil Migrație și Integrare (gov.ro)](https://igi.mai.gov.ro/category/fami-2/) [↑](#footnote-ref-3)
3. Doar pentru organizaţiile negurvernamentale. [↑](#footnote-ref-4)
4. Secțiunea D4 – Alte documente suplimentare privind cererea de finanțare [↑](#footnote-ref-5)
5. Raportul anual reflectă activitatea unei organizaţii timp de un an şi conţine de regulă informaţii specifice cum ar fi: misiune, obiective, programe derulate, informaţii financiare, lista membrilor Consiliului de administraţie etc. Forma de prezentare şi conţinutul specific al raportului anual rămân la latitudinea solicitantului. [↑](#footnote-ref-6)
6. <https://fed.mai.gov.ro/fed-2021-2027/metodologii-programe-nationale-2021-2027-afaceri-interne/> [↑](#footnote-ref-7)